গতকাল কেনাবেচা নিয়ে কথা হয় ঢাকা কলেজের সামনে নূরজাহান মার্কেটের সিটি কালেকশনের স্বত্বাধিকারী রাজিব আহম্মেদের সঙ্গে। তিনি বলেন, ‘আন্দোলন শুরুর পরে দু-একদিন তেমন প্রভাব পড়েনি। কিন্তু এখন দিন যত যাচ্ছে বেচাকেনা ততই কমছে। শুক্রবার ছুটির দিনের পরও বিক্রি অনেক কম হয়েছে। সায়েন্সল্যাব ও শাহবাগে আন্দোলন চলার কারণে মানুষ জরুরি প্রয়োজন ছাড়া এ মার্কেটে আসছে না।’ গতকালও সরেজমিন নিউমার্কেট এলাকায় চাঁদনী চক, গাউছিয়াসহ বিভিন্ন বিপণিবিতানে ক্রেতা আনাগোনা অনেক কম চোখে পড়ে।